# Αλέκα Παπαρήγα

### Από τη Βικιπαίδεια, την ελεύθερη εγκυκλοπαίδεια

Η Αλέκα (Αλεξάνδρα) Παπαρήγα είναι ελληνίδα πολιτικός, γενική γραμματέας του ΚΚΕ από το 1991.

Γεννήθηκε στην Αθήνα στις 5 Νοεμβρίου 1945. Σπούδασε στο Ιστορικό-Αρχαιολογικό τμήμα του Πανεπιστημίου Αθηνών και κατόπιν εργάστηκε ως υπάλληλος σε επιχειρήσεις και ως εκπαιδευτικός. Παντρεύτηκε τον Αθανάσιο Παπαρήγα, με τον οποίο απέκτησε μία κόρη.

Το 1961 συμμετείχε στο Κίνημα Ειρήνης. Ήταν μέλος του γραφείου οργάνωσης της νεολαίας της Ε.Δ.Α. και γραμματέας του γραφείου Σπουδάζουσας της Δημοκρατικής Νεολαίας Λαμπράκη. Το 1968 εντάχτηκε στο Κ.Κ.Ε. Το 1974 έγινε μέλος του γραφείου της Επιτροπής Πόλης της Κομματικής Οργάνωσης Αθηνών και ασχολήθηκε με το γυναικείο κίνημα. Υπήρξε μεταξύ των ιδρυτικών μελών της Ομοσπονδίας Γυναικών Ελλάδας και συμμετείχε στη διοργάνωση εκδηλώσεων για το Διεθνές Έτος της Γυναίκας. Το 1978 εξελέγη μέλος της Κεντρικής Επιτροπής του ΚΚΕ και το 1986 μέλος του Πολιτικού Γραφείου. Στις 27 Φεβρουαρίου 1991 εξελέγη γενική γραμματέας της Κεντρικής Επιτροπής του κόμματος, θέση στην οποία επανεξελέγη και από το επόμενο συνέδριο του κόμματος στις 26 Μαΐου 1996. Ήταν η πρώτη γυναίκα γενική γραμματέας του Κ.Κ.Ε. Εκλέγεται βουλευτής Β΄ Αθηνών με το Κ.Κ.Ε. από τις εκλογές του 1993 μέχρι σήμερα.

Μιλάει αγγλικά και ρωσικά και έχει συγγράψει βιβλίο για τη χειραφέτηση και την απελευθέρωση της γυναίκας.

Γενικοί γραμματείς του Κομμουνιστικού Κόμματος Ελλάδας

Παντελής Πουλιόπουλος | Παστιάς Γιατσόπουλος | Ανδρόνικος Χαϊτάς
Νίκος Ζαχαριάδης | Ανδρέας Τσίπας | Γεώργιος Σιάντος | Απόστολος Γρόζος
Κωνσταντίνος Κολιγιάννης | Χαρίλαος Φλωράκης | Γρηγόρης Φαράκος | Αλέκα Παπαρήγα

Ανακτήθηκε από "http://el.wikipedia.org../../../%CE%B1/%CE%BB/%CE%AD/%CE%91%CE%BB%CE%AD%CE%BA%CE%B1_%CE%A0%CE%B1%CF%80%CE%B1%CF%81%CE%AE%CE%B3%CE%B1_b070.html"

Κατηγορίες: Έλληνες πολιτικοί | Κομμουνιστές | Γεννήσεις το 1945

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English
- Русский